V. A. Graičiūno aukštoji vadybos mokykla

Graičiūno aukštoji vadybos mokykla – vadybos, teisės, turizmo ir logistikos studijų aukštoji mokykla, įsikūrusi Kęstučio g. 57A, Kaune. Įstaigos kodas – 111965512. Steigėja – bendra Lietuvos ir Amerikos įmonė UAB „Biznio kolegija“.

 Istorija 

Mokykla įkurta 1993 m. kartu su Pensilvanijos biznio institutu (JAV). 2005 m. gavo tarptautinį studijų programų kokybės įvertinimą, sėkmingai užbaigdama valstybinį mokyklos veiklos kokybės vertinimo ir akreditavimo etapą. Nuo 2006 m. mokykla pavadinta garsaus tarpukario vadybos specialisto Vytauto Andriaus Graičiūno (1898–1952) vardu. Nuo 2010 m. studijos organizuojamos ir Vilniuje.

 Programos 

Studijos mokykloje vyksta nuolatine (3 metai) ir ištęstine (4 metai) studijų forma Kaune ir Vilniuje. Yra šešios studijų programos:
 Tarptautinis verslas ir komunikacija
 Verslo teisė
 Turizmas ir svetingumas
 Marketingo ir pardavimo vadyba
 Logistikos verslo vadyba
 Įstaigų administravimas ir tarptautinė komunikacija
 Buhalterinė apskaita
Studentai vyksta akademinių stažuočių į Europos aukštąsias mokyklas ir atlikti praktiką Europos įmonėse. Absolventams, sėkmingai baigusiems studijas, įteikiamas LR Vyriausybės pripažintas aukštojo mokslo profesinio bakalauro diplomas, kurio siekia daugiau kaip 800 studentų. Be pagrindinės veiklos, plėtojamos ir kitos veiklos sritys:
mokslo taikomieji tyrimai, tęstinis mokymas, konsultavimas.

 Nuorodos 

 Oficiali svetainė
 Informacija apie instituciją (aikos.smm.lt)

Kategorija:Kauno aukštosios mokyklos
Kategorija:Vadyba